येदियुरप्पा को रिपोर्ट से बाहर रखने के लिए हेगड़े पर दबाव  
कर्नाटक के लोकायुक्त जस्टिस संतोष हेगड़े अवैध खनन पर एक रिपोर्ट सौंपने वाले हैं जिसमें कई बड़े नेताओं के नाम होने का अंदेशा जताया जा रहा है।
कर्नाटक के लोकायुक्त जस्टिस संतोष हेगड़े राज्य में हो रहे अवैध खनन पर जल्द ही एक रिपोर्ट सौंपने वाले हैं जिसमें कई बड़े नेताओं के नाम होने का अंदेशा जताया जा रहा है। ऐसा कहा जा रहा है इस मामले में कुछ बीजेपी नेता हेगड़े से मिले थे और उन्होंने जस्टिस हेगड़े से मुख्यमंत्री येदियुरप्पा का नाम इस रिपोर्ट में न रखने की बात की थी।  वहीं दूसरी तरफ जस्टिस हेगड़े का कहना है कि ये रिपोर्ट अवैध खनन पर सौंपी गई पिछली रिपोर्टों से कहीं बड़ी है और इसमें खनिजों के अवैध निर्यात से जुड़ी अहम जानकारियां है। हेगड़े ने कहा कि उन पर दवाब डाला जा रहा है लेकिन उन्हें दबाव झेलने का काफी अनुभव है। कर्नाटक के लोकायुक्त ने अपने अधिकारियों की सुरक्षा को लेकर चिंता जताई है।